Tarybos reglamentas (EEB) Nr. 2842/72
1972 m. gruodžio 19 d.
sudarantis Susitarimą tarp Europos ekonominės bendrijos ir Islandijos Respublikos bei priimantis jo įgyvendinimo nuostatas
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį, ypač į 113 straipsnį,
atsižvelgdama į Komisijos pasiūlymą,
kadangi Susitarimas tarp Europos ekonominės bendrijos ir Islandijos Respublikos, pasirašytas Briuselyje 1972 m. liepos 22 d., turėt ų būti sudarytas, o prie Baigiamojo akto pridėtos deklaracijos, taip pat pasirašytos Briuselyje 1972 m. liepos 22 d., turėtų būti priimtos;
kadangi Susitarimu įkuriamas Jungtinis komitetas, į šį komitetą turėtų būti paskirti Bendrijos atstovai,
PRIĖMĖ ŠĮ REGLAMENTĄ:
1 straipsnis
Susitarimas tarp Europos ekonominės bendrijos ir Islandijos Respublikos, jo priedai ir protokolai bei prie Baigiamojo akto pridėtos deklaracijos yra sudaromos, priimamos ir patvirtinamos Bendrijos vardu.
Susitarimo ir Baigiamojo akto tekstai pridedami prie šio reglamento.
2 straipsnis
Pagal Susitarimo 37 straipsnį, Europos Bendrijų Tarybos pirmininkas praneša, kad Bendrija atliko Susitarimui įsigalioti reikalingas procedūras.
3 straipsnis
Jungtiniame komitete, numatytame Susitarimo 30 straipsnyje, Bendrijai atstovauja Komisija, kuriai padeda valstybių narių atstovai.
4 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1972 m. gruodžio 19 d.